Tisztelt  Főszerkesztő Úr!

2010-ben a Magyar Kormány célul tűzte ki az anyaország és a diaszpóra közötti kapcsolatok ki- illetve újjáépítését, valamint a diaszpórában élők identitásának erősítését.2011-től működik a világon szétszórtságban élő magyarság szervezeteinek közös fóruma, a Magyar Diaszpóra Tanács. A szervezetek köre folyamatosan bővül: 2016-ban már 75 tagszervezet vett részt a Tanács ülésén.A Tanács 2016. november 30-i ülésén fogadta el a *Magyar diaszpórapolitika – Stratégiai irányok* című dokumentumot, amely tartalmazza a diaszpóraközösségek megerősítése érdekében meghatározott fejlesztési irányokat.

A diaszpóra támogatásának technikai lebonyolítója a Nemzetpolitikai Államtitkárság háttérintézménye, a Bethlen Gábor Alapkezelő Zrt., amely a kormányzat által előírt, a Miniszterelnökség Nemzetpolitikai Államtitkársága által meghatározott nemzetpolitikai irányelvek alapján végzi tevékenységét. Kiemelt szempont az érintett közösség tagjainak bevonása, az átláthatóság biztosítása.

A pályázatok lebonyolítása, értékelése, és a pályázatban foglaltak megvalósításának ellenőrzése szigorú és átlátható rendszerben, a BGA Zrt.-re vonatkozó hatályos jogszabályokban és szabályzatokban meghatározott módon történik. A pályázati ellenőrzési elvek összhangban vannak a nemzetközi irányelvekkel. A kifizetések ellenőrzésekor a jogszabályi keretek között minden esetben saját eljárásrend keretében részletesen megvizsgálásra kerül a támogatási szerződésben foglalt célokmegvalósítása. Minden teljesítést dokumentumokkal kell igazolni, melyek megfelelősége szintén ellenőrzésre kerül. Aszerződésszerű teljesítés alátámasztását igazoló bizonylatok alakisága, tartalma, mellékletei egyaránt szigorúan meghatározottak, a szabályzatokban részletezett módon, az előírásokat a Támogatottak a szerződéssel együtt megismerik.  A dokumentum alapú ellenőrzés mellett kiemelt jelentőségű a pályázati rendszer szúrópróbaszerű, dokumentum alapú utóellenőrzése, valamint azok helyszíni ellenőrzésének intenzív gyakorlata.

Kérdését illetően, az alábbi táblázatban összegezzük az elmúlt négy évben a kanadai magyarság számára biztosított támogatásokat:

|  |
| --- |
| **A kanadai diaszpóra számára nyújtott, lezárt támogatások (2013–2017)** |
| **Támogatott** | **Támogatási cél** | **Támogatási összeg (Ft)** | **Támogatás éve** | **Támogatás státusza** |
| Kaleidoszkóp Hagyományőrző Klub / Toronto | A Kaleidoszkóp angol-magyar nyelvű irodalmi folyóírat támogatása, programok szervezése | 2 000 000 | 2013 | megvalósult, lezárva |
| Rákóczi Alapítvány/Toronto | Nyári tábor | 2 000 000 | 2013 | megvalósult, lezárva |
| Kanadai Magyar Kulturális Tanács | A Tanács működési költségeinek és a hétvégi magyar iskolákat érintő tevékenységének támogatása | 1 700 000 | 2013 | megvalósult, lezárva |
| Magyarokért Kanadában Egyesület  | Könyvkiadás | 4 000 000 | 2013 | megvalósult, lezárva |
|
| Magyarokért Kanadában Egyesület  (Windsori Magyar Kultúrközpont- Mindszenty Hall) | Könyvkiadás | 705 000 | 2013 | megvalósult, lezárva |
| Rákóczi Alapítvány (Toronto) | Magyarságismereti Mozgótábor- Diákok Határok Nélkül Program támogatása | 4 000 000 | 2014 | megvalósult, lezárva |
| Kaleidoszkóp-Hagyományőrző Klub/Toronto | Angol-magyar nyelvű irodalmi folyóirat, programok támogatása | 2 000 000 | 2014 | megvalósult, lezárva |
| Magyarokért Kanadában Egyesület | A Kanadai Nemzetközi Kiállításon bemutatandó kulturális rendezvény megszervezésének támogatása | 3 000 000 | 2014 | megvalósult, lezárva |
| Edmontoni Magyar Kultúrkör | Chrobák Ádám a Wirth Intézetben végzett kutató munkájának támogatása. | 6 017 088 | 2015 | megvalósult, lezárva |
| Kaleidoszkóp Hagyományőrző Klub | A Kaleidoszkóp c.folyóirat és a Bobó Bóbitája c. gyermeklap megjelentetése és a klub működésének támogatása | 2 000 000 | 2015 | megvalósult, lezárva |
| Kanadai Magyar Kulturális Tanács | Működési költség, programok támogatása | 1 700 000 | 2015 | megvalósult, lezárva |
| Kanadai Magyar Kulturális Tanács | kulturális és 1956-os rendezvénysorozat támogatása | 2 000 000 | 2015 | megvalósult, lezárva |
| Kanadai Magyar Kultúrközpont | A torontói Magyar Ház építése befejezésének támogatása | 128 600 000 | 2015 | megvalósult, lezárva |
| Montreali Magyar Iskola | Magyarországi tábor részköltségének támogatása. | 700 000 | 2015 | megvalósult, lezárva |
| Edmontoni Magyar Kultúrkör | Chrobák Ádám a Wirth Intézetben végzett kutató munkájának támogatása. | 2 704 000 | 2016 | megvalósult, lezárva |
| Kanadai Magyar Kulturális Tanács | A szervezet programjainak támogatása | 1 560 000 | 2016 | megvalósult, lezárva |
| Kanadai Magyar Kulturális Tanács | A szervezet kulturális programjainak támogatása | 7 000 000 | 2016 | megvalósult, lezárva |
| Kanadai Magyar Kulturális Tanács | Kanadai Magyar TV működésének és eszközbeszerzésének támogatása | 3 000 000 | 2016 | megvalósult, lezárva |
| Kanadai Magyar Kulturális Tanács | KCSP ösztöndíjasok vízumköltségének támogatása | 700 000 | 2016 | megvalósult, lezárva |
| Kanadai Magyar Kulturális Tanács | 1956-os forradalom 60. évforduló program támogatása | 6 000 000 | 2016 | megvalósult, lezárva |
| Montreali Magyar Iskola | Kísérleti óvoda program támogatása | 1 500 000 | 2016 | megvalósult, lezárva |
| Kanadai Magyar Kulturális Tanács | A szervezet „1956-os forradalom 60. évforduló” program költségének kiegészítő támogatása | 3 000 000 | 2017 | megvalósult, lezárva |
| Kaleidoszkóp Hagyományőrző Klub | A Kalejdoszkóp - Kaleidoscope c. folyóirat, a Bobó Bóbitája c. gyermeklap megjelentetésének támogatása | 2 000 000 | 2016 | elszámolás folyamatban |
| Kanadai Magyar Kulturális Tanács | Vancouveri Magyar Iskolák működésének és eszközbeszerzésének támogatása | 5 000 000 | 2016 | elszámolás folyamatban |
| Torontói Első Magyar Baptista Gyülekezet  | Diaszpóra ingatlanberuházási támogatás | 52 000 000 | 2016 | megvalósítás folyamatban |
| Carleton Egyetem | Az ottawai Carleton Egyetem magyar nyelvi képzésének támogatása | 1 500 000 | 2017 | megvalósítás folyamatban |
| Edmontoni Magyar Kultúrkör | Elődeink után - Csárdás gyermekek a Lurkó táborban | 500 000 | 2017 | megvalósítás folyamatban |
| Első Magyar Református Egyház - Toronto | A Reformáció 500 éves évfordulójának észak-amerikai megünneplésének támogatása | 2 000 000 | 2017 | megvalósítás folyamatban |
| Kaleidoszkóp Hagyományőrző Klub | Lapkiadás és kulturális programok támogatása | 2 000 000 | 2017 | megvalósítás folyamatban |
| Kanadai Magyar Kulturális Tanács | Pontozó táncverseny megrendezésének támogatása | 1 000 000 | 2017 | megvalósítás folyamatban |
| Kanadai Magyar Kulturális Tanács | Kulturális programok támogatása | 1 000 000 | 2017 | megvalósítás folyamatban |
| Kanadai Magyar Kulturális Tanács | A KMKT és tagszervezetei működésének és programjainak támogatása | 14 000 000 | 2017 | megvalósítás folyamatban |
| Kanadai Magyar Kulturális Tanács | KCSP-ösztöndíjasok részére munkavállalási engedélyek kifizetésének támogatása | 809 330 | 2017 | elszámolás folyamatban |
| Kanadai Magyar Kulturális Tanács | Vancouveri Magyar Napok program támogatása  | 10 000 000 | 2017 | megvalósítás folyamatban |
| Vancouveri Forrás Magyar Néptáncegyüttes | A XXXIV. Nyugat-Kanadai Magyar Néptánc fesztivál megrendezésének támogatása | 4 000 000 | 2017 | megvalósítás folyamatban |

Szenthe Anna vagy Ábrahám Tibor nevű magánszemélyeknem részesültek támogatásban.

Kérjük, támogassák Önök is nemzetpolitikai céljainkat, az összmagyarság megmaradásának érdekében. A Magyar Diaszpóra Tanács közelgő ülésére is figyelemmel javasoljuk, hogy cikkeikkel, munkájukkal segítsék a magyar nemzet érdekében végzett közös munkát.